ФРИГИЯ В КОНТЕКСТА НА АНАТОЛИЙСКАТА ИСТОРИЯ И КУЛТУРА

1. **Сведенията за мушките в източните клинописни текстове.**

H. Winckler, който започва разкопките на Хатуса, известен немски асириолог, предлага отъждествяването на мушките с фригите – 1902 г.

а) Мушки се споменават за първи път в аналите на Тиглатпаласар І (1114-1076 г. пр. Хр.) – клинописен текст на акадски. Той се сблъскал с 20 хиляди мушки с 5 царе по горен Тигър и Ефрат (не са запазени имената на царете).

в) сведения от времето на асирийския цар Ашурназирпал (884-859 г. пр. Хр.).

г) най-многобройни са сведенията от времето на асирийския цар Саргон ІІ (722-705 г. пр. Хр.)

 - споменава се Мита, цар на мушките; заради неговото име се налага отъждествяването на мушките с фригите – Мита=Мидас от гръцките текстове.

 - през 718 г. пр. Хр. владетелят на Табал заговорничи с Мита;

 - през 717 г. пр. Хр. Мита заговорничи срещу Асирия с Писирис, владетеля на Каркемиш, който отнел градове в Киликия, преди владяни от Мита;

 - през 713 г. пр. Хр. е разбита антиасирийската коалиция от Табал, Урарту и мушките с Мита; после Асирия е в добри отношения с Мита – той предлага да им върне бегълци от Урарту.

д) във въпросите на Асархадон към оракула на бога Шамаш (ок. 675 г. пр. Хр.) кимерийци и мушки са съюзници срещу Асирия.

1. **Гръцката литературна традиция за фригите.**

а) Омир споменава фригите като троянски съюзници, но не знае името на Мидас; Форкис и Асканий са предводителите на фригите в Троянския каталог на *Илиада* (Втора песен); Приам е ходил по-рано (т.е. преди Троянската война) на помощ на фригите в тяхната война с амазонките – митологично сведение.

 - текстът на Омир показва близки отношения между троянския и фригийския царски дом; според по-късната литературна традиция Хекуба е фригийка;

 - фригите явно се разполагат по долното течение на р. Сангарий;

б) Херодот – на него се дължи традицията за преселването на фригите от Балканите (Македония) в Мала Азия.

 - 7.73 при изброяването на анатолийските контингенти в армията на Ксеркс при похода му срещу Елада фригите се споменават след пафлагоните – тук Херодот предава версията за преселването като изрично споменава, че тя е според разказаното от македоните: фригите се наричали бриги, когато живеели в Европа заедно с македонците, а после се нарекли фриги като отишли в Мала Азия.

 - 5.49 – като малоазийско население – изброява ги след лидите;

 - 8.138 – македонската династична легенда за Пердика, най-малкият брат става първият цар на Македония; когато братята били изгонени от Лебайе, те отишли в друга част на Македония, където били градините на Мидас – там цъфтели рози с шейсет листчета и с чуден аромат – там, разказват, че бил заловен Силенът (подробно историята на Мидас и Силена у Овидий, *Метаморфози*; фрагментарно у Теопомп).

 - бриги – 6.45 след като Дарий І оставя своя военачалник Мардоний да подчини егейското крайбрежие, флотата на Мардоний е разрушена от страшна буря край Атон, а той и сухопътните му части са нападнати през нощта от траките бриги; 7.185 бригите се изреждат сред сухопътните войски на Ксеркс заедно с траки, пеони, населението от Халкидика, пиери и македони, но нимщо не се казва за преселването им в Мала Азия.

в) по-късните автори следват историята на Херодот:

 - Страбон 7.3.2 – бриги-фриги; 14.5.29 цитира Ксант Лидийски, който казва, че фригите дошли от Европа след Троянската война от лявата страна на Понта (същото и в 12.8.3 – убили владетеля на Троя и се заселили там);

г) някои елинистически автори твърдят, че фригите са дошли от Анатолия в Европа:

 - Евфорион (ІІІ в. пр. Хр.) и Никандър (средата на ІІ в. пр. Хр.)

 - няма никакво значение в каква посока са се изселили фригите, защото това е вътрешноплеменно движение – размествания на сродни племена.

**Литературната традиция за близостта между тракийските и фригийските обреди:**

а) Страбон 10.3.13 за сходствата между култа на Дионис и Майката на боговете във Фригия; 10.3.14-15 – за връзките на дионисовите обреди с фригийските

Възможно е именно сходствата в областта на религията и култа да подхранват литературната традиция за преселването на фригите. Става дума за сходна етнокултурна среда, сигурно е имало движения и в двете посоки. Археологически не е възможно да се проследи миграцията. Миграцията е начинът за обяснение на наблюдаваните сходства от античните автори.

1. **Лингвистични данни.**

Азбуката – традиционно се смяташе, че фригите са заели писменността от гърците. Най-новите проучвания и новите археологически датировки на Гордион показват, че е възможно фригите самостоятелно и независимо от гърците да са адаптирали семитското писмо.

Традиционно се смята, че тракийският и фригийският са близкородствени.

Има сходни езикови явления в двата езика, но точно степента на близост не може да се установи – много малко знаем за тракийския. Напоследът западните изследователи смятат, че фригийският език е по-близък до гръцкия, отколкото до фригийския.